CELEX: 32008R0255
Language: bg
Date: 2008-03-18 00:00:00
Title: Регламент (ЕО) № 255/2008 на Комисията от 18 март 2008 година относно издаването на лицензии за внос, за които са подадени заявления през първите седем дни на месец март 2008 година в рамките на тарифната квота, открита съгласно Регламент (ЕО) № 1383/2007 за птичето месо

19.3.2008   
            
            
               BG
            
            
               Официален вестник на Европейския съюз
            
            
               L 76/23
            
         
      РЕГЛАМЕНТ (ЕО) № 255/2008 НА КОМИСИЯТА
   
   от 18 март 2008 година
   относно издаването на лицензии за внос, за които са подадени заявления през първите седем дни на месец март 2008 година в рамките на тарифната квота, открита съгласно Регламент (ЕО) № 1383/2007 за птичето месо
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2777/75 на Съвета от 29 октомври 1975 година относно общата организация на пазара на птиче месо (1),
   като взе предвид Регламент (ЕО) № 1383/2007 на Комисията от 26 ноември 2007 година за установяване на подробни правила за прилагане на Регламент (ЕО) № 779/98 на Съвета във връзка с откриването и управлението на определени тарифни квоти за внос в Общността на продукти в сектора на птичето месо с произход от Турция (2) и по-специално член 5, параграф 5 от него,
   като има предвид, че:
   
               (1)
            
            
               Регламент (ЕО) № 1383/2007 откри тарифни квоти за внос на продукти от сектора на птичето месо.
            
         
               (2)
            
            
               Заявленията за лицензии за внос, подадени през първите седем дни на месец март 2008 година за подпериода от 1 април до 30 юни 2008 година, са за количества, по-малки от наличните. Поради това е целесъобразно да се определят количествата, за които не са били подадени заявления, като тези количества бъдат добавени към определените за следващия квотен подпериод количества,
            
         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са подадени заявления за лицензии за внос от квота с пореден номер 09.4103 по силата на Регламент (ЕО) № 1383/2007 и които се прибавят към подпериода от 1 юли до 30 септември 2008 година, са 500 000 kg.
   Член 2
   Настоящият регламент влиза в сила на 19 март 2008 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 март 2008 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 282, 1.11.1975 г., стр. 77. Регламент, последно изменен с Регламент (ЕО) № 679/2006 (ОВ L 119, 4.5.2006 г., стр. 1). Регламент (ЕИО) № 2777/75 ще бъде заменен с Регламент (ЕО) № 1234/2007 (ОВ L 299, 16.11.2007 г., стр. 1) считано от 1 юли 2008 г.
   
      (2)  ОВ L 309, 27.11.2007 г., стр. 34.